
Шымкент қаласының сәулет және қала құрылысы басқармасы 2026 жылдың 9 айында атқарған жұмыстары туралы 

Басқарманың 2026 жылғы 9 айдағы хат алмасу жұмыстары туралы:

2026 жылы 9 айда басқармаға жеке және заңды тұлғалардан және мемлекеттік ұйымдардан жалпы 12 757 хат орындалған, «Е-Өтініш» ақпараттық жүйесі арқылы 6463 арыз-шағымдар, «Құжат айналым» (Документолог) жүйесі арқылы Кіріс 3602 хат, Шығыс хаттар саны 2692.      
                                                                                                               (1 слайд)   
Көрсетілген мемлекеттік қызметтер:


Шымкент қаласының сәулет және қала құрылысы басқармасына бекітілген штаттық құрылымға сәйкес 24 мемлекеттік қызметкер бірлігі қарастырылған.

Басқарма  тарапынан 9 мемлекеттік қызмет көрсетіледі:


1. Құрылыс және реконструкция (қайта жоспарлау, қайта жабдықтау) жобаларын әзірлеу кезінде бастапқы материалдарды ұсыну; (жалпы 5535 оның ішінде 1602 бас тартылды, 3933 берілді)

2. Жылжымайтын мүлік объектісінің мекенжайын беру; (11284-879-10405)

3. Эскизді (эскиздік жобаны) келісуден өткізу; (4269-1220-3049)

4.Тұрғын үй құрылысына үлестік қатысу туралы шарттың есептік жазбасы туралы үзінді беру; (6898-99-6799)

5. Үлескерлердің ақшасын тартуға рұқсат беру; (25-6-19)

6. Объектілерді кейіннен кәдеге жарату (ғимараттар мен құрылыстарды бұзу) жөніндегі жұмыстар кешенін жүргізуге рұқсат беру; (815-92-723)

7. Жергілікті атқарушы органдардың тұрғын үй-құрылыс кооперативіне қатысу шарттарын тіркеу; (0-0-0)

8. Республикалық маңызы бар қала, астана, облыстық және аудандық маңызы бар қалалар шегінде жер учаскесіне құқықтар алу (1-этап);                     (1244-1244-0)

9. Жер учаскесінің нысаналы мақсатын өзгертуге шешім беру (қорытынды); (3209-3209-0)

Басқарма тарапынан көрсетілетін мемлекеттік қызметтер 2026 жылдың 9 айында жалпы 33 279 өтінім түссе, оның ішінде 24 928 қызмет көрсетілген, 8 351 қызмет бас тартылған.                                         

                                                                                                                (2 слайд)

Құқықтық қамтамасыз ету жұмыстары:

2026 жылы 9 айда қала бойынша соттарда 69 іске қатысты, мемлекеттік органның пайдасына 49 іс, екінші тараптың пайдасына 6 іс, бітімгершілік татуласу (медиация)  1 іс, қаралып жатқан 13 іс.










                               (3 слайд)
Шымкент қаласы аумағында тұрғын үй құрылысына үлестік қатысу туралы:


Шымкент қаласының аумағында үлестік құрылыс «Тұрғын үй құрылысына үлестік қатысу» туралы Қазақстан Республикасының 2016 жылғы №486-V ҚРЗ Заңымен (әрі қарай-Заң) реттеледі.

Үлескерлерден ақша тарту Заңның 7 -бабының 1 -тармағына сәйкес үш әдіспен жүзеге асырылады:

1)
Бірыңғай оператордың кепілдігін алу;

2)
Екінші деңгейдегі банк жобасына қатысу;

3)
Көппәтерлі тұрғын үйдің қаңқасын орнатқаннан кейін үлескерлерден ақша тарту.

Шымкент қаласының әкімдігімен қазіргі таңда үлескерлердің қаражатын тартуға 36 құрылыс компания және «Қазақстан тұрғын үй компаниясы» АҚ-мен (бұдан әрі – Бірыңғай оператор) 9 құрылыс компания рұқсат алған.

2026 жылы қала аумағында 1 408 000 шаршы метр тұрғын үйлерді пайдалануға қабылдау жоспары бекітілді, 9 айда 853 231 мың ш.м. есепке алынды. Оның ішінде: Жеке тұрғын үй құрылысы – 214 709 ш.м.; Көпқабатты тұрғын үйлер – 638 522 ш.м. 

  


                                                                                 (4 слайд)
Жарнама:
Шымкент қаласы мәслихатының 27.06.2019 жылғы №51/429-6с шешімімен «Қала аумағындағы сыртқы көрнекі жарнаманы үй жайлардың шегінен тыс ашық кеңістікте жалпы ортаға пайдаланатын  автомобиль жолдарының орналастыру тәртібімен шарттары туралы қағидасы» бекітілген болатын.
ҚР «Жарнама туралы» заңына бірнеше өзгерістер енгізілуіне байланысты аталған шешімді жойып, қайта қабылдау туралы шешім жобасы әзірленіп, қайта бекітілуге ұсынылуда.
Бұл өз кезегінде қала аумағының көше бойларында және көше бойларынан тыс жерлерде орналастын жарнама нысандарын реттеу тәртібіне оң өзгерістер енгізілетін болады.
Жарнама бойынша 2024 жылы жарнама нысандарынан 450 млн тг игерілсе, 2025 жылы басқармамен жарнама нысандарынан 1млд.46 млн. астам теңге бюджет қазынасына өндіруге жолданды. 

2026 жылы 8 айда 1 млд. 244 млн. теңге бюджет қазынасына өндіруге жолданды. Жоспар 2026 жылға 1 млрд 700 млн (1,5млрд) 

Сонымен қатар, басқармамен қала аумағында орналасқан ЛЭД мониторларға талдау жүргізілген, нәтижесінде заңсыз орналасқан 32 ЛЭД мониторлар бойынша тиісті шара қабылдауға Жер ресурстары департаментіне жолданып, қазіргі таңда әкімшілік жауапкершілікке тартылуда.                                                                                                   










(5 слайд)  
Қала аумағындағы заңсыз құрылыстар бойынша:


Басқармамен 2026 жылы 9 айда құрылыс нысандарына жүргізілген мониторинг нәтижесінде 291 құрылыс нысанына тиісті шара қабылдау үшін Шымкент қаласының қалалық орта сапасы және бақылау басқармасына жолданды. Шымкент қаласының қалалық орта сапасы және бақылау басқармасы мәліметінше жалпы 74 315 500 теңге айыппұл салынған. 

Сонымен қатар, Қазақстан Республикасының Құрылыс Кодексінің                    31-бабына сәйкес, Шымкент қаласының қалалық орта сапасы және бақылау басқармасымен тексеру жұмыстары жүргізіліп, әкімшілік жауапкершілікке тартылған 55 нысан бойынша басқарма тарапынан заңсыз соғылған құрылыс нысандарын бұзу туралы Сотқа талап қою арызы жолданды.


Қазіргі таңда, аталған құрылыс нысандарға қатысты сот істері өндіріске қабылданып, қаралуда. 













(6 слайд)                                                                                                                   
Бас жоспар:
Шымкент қаласының Бас жоспары Қазақстан Республикасы Үкіметінің 2023 жылғы 17 қазандағы №916 қаулысымен бекітілген.

Жүргізілген талдау барысында қаланың нақты даму жағдайын, жаңа инфрақұрылымдық жобаларды, сондай-ақ инвестициялық жобаларды іске асыру мақсатында жер учаскелерінің нысаналы мақсатын өзгерту мәселелері бойынша жеке және заңды тұлғалардан келіп түскен 1800-ден астам өтінішті ескере отырып, Бас жоспарға түзетулер енгізу қажеттілігі анықталды. 

Осыған орай, Шымкент қаласы әкімінің 2025 жылғы 9 маусымдағы №71 хаттамасына сәйкес, қаланы дамыту барысында туындаған өзекті мәселелерді шешу мақсатында қаланың Бас жоспарына түзетулер (өзектендіру) енгізу бойынша тиісті жұмыстарын жүргізу жөнінде тапсырма берілген.
Одан бөлек, ҚР Президент Әкімшілігінің 2026 жылғы 15 мамырдағы  41-16.1404 ПАБ-3 хатына сәйкес, Бас жоспарды пысықтау және жаңарту қажеттілігі аталып өткен. 
Бас жоспарға түзетулер енгізудің негізгі себептері:

Біріншіден – көлік инфрақұрылымын дамыту. Рысқұлов, Өтегенов көшелері мен Темірлан тасжолын қоса алғанда, қаланың бірқатар көшелерінде ені 80 метрге дейін жететін қызыл сызықтар қарастырылған. Бұл нақты қажеттіліктен асып түсіп, жер учаскелерін пайдалануға шектеулер қояды және оларды мемлекет мұқтажы үшін алып қою мен өтемақы төлеуге негізсіз бюджет шығындарын туындатуы мүмкін.

Екіншіден – қала құрылысы шешімдерін өзектендіру. Қолданыстағы Бас жоспарда көзделмеген Шымкент қаласы әуежайының жаңа ұшу-қону жолағының құрылысын ескеру қажет.

Үшіншіден – халықтың қауіпсіздігін қамтамасыз ету. «Қазселденқорғау» мекемесінің мәліметтеріне сәйкес, жалпы ауданы 497,5 мың шаршы метрді құрайтын, аумағында 109 нысан орналасқан және 433 адам тұратын көшкін қаупі бар 13 аймақты, сондай-ақ жалпы ауданы 933 мың шаршы метрді құрайтын, 328 нысан орналасқан және 1 129 адам тұратын сел қаупі бар 29 учаскені Бас жоспарда ескеру қажет.

Төртіншіден – инженерлік инфрақұрылымды дамыту. Халық санының өсуіне, тұрғын үй құрылысының қарқынды өсуіне және газ тұтыну көлемінің артуына байланысты екі жаңа автоматтандырылған газ тарату станциясының және қосымша кәріз тазалау имаратының (КОС) құрылысын қарастыру қажет.
Бесіншіден – өнеркәсіпті дамыту. Жаңа өндірістік кәсіпорындарды орналастыру, инвестициялар тарту және өнеркәсіптік аймақтарды дамыту үшін қосымша аумақтар бөлу қажет.

Шымкент қаласының Бас жоспарына түзетулер енгізу үшін жергілікті бюджеттен тиісті қаражат бөлініп, мемлекеттік сатып алу рәсімдері өткізіліп 2026 жылғы 11 қыркүйек күні жеңімпаз анықталып, 21 қыркүйек күні келісім шарт түзілді. 
Осыған сәйкес, қаланың перспективалық даму бағыттарын ескере отырып, Бас жоспарды өзектендіру бойынша тиісті жұмыстар жүргізілуде. 

Қолданыстағы Бас жоспарда мемлекеттік және жекеменшік нысандарды қоса алғанда, 415 мектеп, 776 балабақша және 201 денсаулық сақтау нысаны қарастырылған.

Қазіргі уақытта әзірленіп жатқан Бас жоспар жобасында мемлекеттік және жекеменшік нысандарды қоса алғанда, алдын ала 455 мектеп, 786 балабақша және 220 денсаулық сақтау нысаны көзделуде.

Аталған көрсеткіштер алдын ала сипатқа ие және қоғамдық талқылаулар мен мемлекеттік қала құрылысы сараптамасының қорытындылары бойынша өзгеруі мүмкін.
